Odense Adresse-Contoirs Efterretninger, 1812-02-04
Tirsdagen den 28 Januar blev Hs. Maj. Kongens høie Fødselsdag celebreret ved Hoffet; om Middagen var Hs. Majestæts Taffel paa 40 Kouverts, hvorved Ridderne af Elephanten og Storkors af Dannebrogen i Ordensdragt vare tilsagte at spise; Ordens=Kommandererne, Ridderne af Dannebrogen og Dannebrogsmændene spiste ved 6 Gallatafter, dækket paa 4000 Kouverts, om Aftenen var Kour og Apartement, og derefter det Kongelige Bunterad, taffel 52 Kouverts og Marskalstaffelet 90 Kouverts. Ved Hs. Majestæts og det Høikongelige Huses Ankomst til Skuespillet, modtoges Allerhøistsamme af det forsamlede talrige Publikum med et tredobbelt Jubelraab; derpaa istemmedes en skjøn Sang til den 28 Januar 1812, ved hvis Slutning atter istemmedes et tredobbelt Samraab. - Derpaa opførtes Faruk, nyt Syngespil i 3 Handlinger af Hr. Prof. Ochlenschlager med Musik af C. C.F. Weise, og Dandse af Ridder og Balletmester Galleotti. - Mod Slutningen af Stykket saaes den nyevalgte Konges Faruks og Miras Navne brænde paa et Alter, hvorpaa da Stykket var endt Phantasie (den lille Jomfrue Knob) fløi med en Fakkel i Haanden frem, nærmede sig Hs. Majestæt, og fortalte, at nu var vel Spillet tilende, men alligevel havde hun til en vigtig Fest gjemt sin Tryllestav hos sig, hvorpaa hun fløi tilbage, nærmede sig Alteret, og med sin Tryllestav berørte det, hvorpaa i en Haandevending Navnene Faruk og Mira forsvandt og blot F. og M. blev tilbage. Phantasie berørte atter Alteret, og nu stode de saa dyrebare Navne Frederik og Maria der, hvorpaa Tilskuerne udbrøde i usigelige Klap og Hurraraab. Som Uskyldighed fremtraadte atter Jfr. Knob med en Blomsterkurv i Haanden, sluttede Epilogen, strøede Blomster for Hs. Majestæt, hvorefter Dækket faldt, og tre Gange gientaget Jubelraab fulgte, der atter tog sin Begyndelse igjen, da Pauker og Trompete tilkjendegav, at Hs. Maj. nu forlod Skuespilhuset. Udenfor var en utrolig Mængde Mennesker forsamlede, der paa Hjemveien fulgte Hs. Maj. til Palæet med Glædesraab. Middelfart. Følende, at en saadan Konge Fødselsdag, som vi retteligen kalde Fædrelandets første Ven, ham kjærest og ham tilligeværdigst høitideligholdes ved at lægge Grunden til Fædrelandet gavnende Jndretninger, forsamlede en stor Deel af vor Byes Borgere sig tilligemed dens Embedsmænd den 28 om Aftenen; ikke blot for at meddele hinanden de glade Følelser, som denne vor Frederiks Fødselsdag indgyder hver skjønsom Borger, men og for at lægge en interimistisk Grundvold, saavel til en Borger, som Søndags=Skole her i Byen, hvortil denne høiligen trængte, og hvortil H. H. Hr. Biskop og Ridder Plum ved sin forudgaaende Nærværelse havde opmuntret Byens Borgere, og derhas skjænket os en til Dagen og Sagens Hensigt passende Sang. Efter at denne var afsjunget, og Ønsket om Liv og Held var anbragt for vor gode Konge, omgik en Kollekt, hvorved foruden 20 Rd. til Byens Fattige, indkom 207 Rd. til de første fornødne Indretninger i den nye oprettende Skole af hvilke de 100 Rd. vare fra Hr. Kancellieraad, Postmester Brandt her, som derhos forud havde gratis overladt 2de Værelser til en Søndags=Skoles Holdelse, samt 20 Rd. fra Hr. Christensen i Stutteriegaarden ved Billeshauge. Ved Hr. Bye- og Herredsfoged Sommers Ædelmodighed blev tillige en stor, og, efter Tidernes Omstændigheder, fast uovervindelig hindring for Skolevæsenet i denne Bye hævet derved, at han overlader en ham her tilhørende Gaard til et Skolelocale for Byen, uden mindste Vederlag, indtil Tid og Leilighed kan tillade Anskaffelsen af et andet. - Søndags-Skolen er allerede aabnet for et skjønne Antal Lærlinge, hvis Underviisning besørges af begge Byens Præster i Forening med 2de andre Mænd, der frivilligen tilbøde deres Hjelp. - Det Fornødne til Inventarium m. m. skyldes ædeltænkende Borgeres Bidrag.